રાણા વિશુભા મનુભા ઇન્ટર સ્કૂલ ટુર્નામેન્ટમાં 12 શાળાઓની ટીમ ભાગ લઇ રહી છે. આ ટુર્નામેન્ટની ફાઇનલ મેચ તા. 8 જુલાઇના રોજ સાંજે 4 કલાકે યોજાઈ હતી. ઝાલાવાડમાં રમતગમત ક્ષેત્રે ક્રિકેટ બાદ સૌથી વધુ ફૂટબોલનું દબદબો છે ત્યારે રાજ્યકક્ષાની અંડર-૧૪ અને અંડર-૧૭ની હરિફાઈ સુરેન્દ્રનગર ખાતે યોજાઈ હતી. જેમાં ફાઈનલ મેચમાં સુરેન્દ્રનગરની સી. યુ. શાહ ટીમે ધ્રાંગધ્રાની આર્મીની ટીમને હરાવી ૩-૦થી વિજય મેળવી ચેમ્પિયનશીપ મેળવી હતી. જ્યારે અંડર-૧૭માં દયામય અને સી.યુ.શાહ વચ્ચે મુકાબલો જામ્યો હતો. આ ટુર્નામેન્ટ નિહાળવા માટે ખેલાડીઓ અને રમતવીરો ઉમટી પડ્યા હતા. જેમાં અંડર-14 અને અંડર-17ની વિજેતા ટીમ રાજયકક્ષાએ રમવા જશે. આ ટુર્નામેન્ટને સફળ બનાવવા એસોસિયેશનના પ્રમુખ કૃષ્ણસિંહ ઝાલા, સેક્રેટરી મહિપાલસિંહ રાણા, ગિરિરાજસિંહ ઝાલા સહિતનાઓ જહેમત ઉઠાવી હતી.